google/wiki40b huggingface dataset:
Bankbok

En bankbok er en lite hefte som tjener som bevis på og oversikt over transaksjoner på en bankkonto. Bankbøker var tidligere svært vanlige i Norge, men forsvant ut av bruk på 1980- og 90-tallet.
Alle innskudd og uttak fra en bankkonto ble ført inn i bankboken, og slik kunne kunden til enhver tid se hvor mye han hadde til gode. Renteinntekter ble typisk ført inn i bankboken ved første transaksjon etter et årsskifte. Hver transaksjon var gjerne signert og stemplet av en bankfuksjonær; senere ble bankbøkene ajourført maskinelt ved at de ble kjørt igjennom en matriseskriver eller lignede. Noen bankbøker hadde påtrykt tekster slik som «Innskuddene på bankboken kan betales til enhver som har boken i hende», mens andre bankbøker var personlige slik at bare kontoinnehaver eller den med skriftlig fullmakt fra denne kunne ta ut penger.
I Norge var en bankbok på størrelse med et pass, og ofte ensfarget. Samme bank kunne ha flere typer bankbøker; for eksempel én bestemt farge på bankbøker knyttet til en brukskonto, og en annen farge på bankbøker knyttet til en høyrentekonto. Denne modellen ble blant annet brukt av Norges Postsparebank, som hadde sin «lille røde» bankbok for brukskontoer, mens en gullfarget «gullbok» ble brukt til høyrentekontoer. Sistnevnte type bankbøker var en ofte brukt dåps- eller konfirmasjonsgave. Til 1984 brukte Postsparebanken postsparebankmerker til å markere innskudd.
Uttrykket «å ha penger på bok» (i betydningen «å ha formue») henspiller på bankbøker.
Åse Svenheim Drivenes

Vår mann i Kirkenes (2010)

Hennes regidebut var Vår mann i Kirkenes som hadde premiere under Tromsø Internasjonale Filmfestival i 2010. Filmen handler om den garvede journalisten Hallgeir i lokalavisen Finnmarken, Etter sterk kritikk fra en av sine mest trofaste lesere, innser journalisten at lokalavisa Finnmarken ikke lenger er hva den var. Når hans nye, ferske kollega blir satt til å dekke årets begivenhet innser den garvede pressemannen at hans dager er talte og det på tide å løfte blikket. Det er ikke så lett når man er over 50 og med godt inngrodde vaner. Men finnmarkingen stiller ikke sitt lys under en skjeppe! Der det er liv er det mat. Der det er mat er det muligheter!  Dokumentaren følger Hallgeirs store vendepunkt.

I am Kuba (2014)

Hennes andre dokumentarfilm I am Kuba fra 2014 har blitt solgt til en rekke land og hadde norsk premiere under Tromsø Internasjonale Filmfestival hvor den vant Tromsøpalmen for beste dokumentarfilm. I am Kuba handler om det polske brødreparet Kuba og Mikolaj som må klare seg alene hjemme i Polen mens foreldrene drar til utlandet for å tjene til livets opphold. Filmen ble vist på NRK i mars 2015 og har vunnet flere priser, blant dem Die Grosse Klappe, Polish Tadeusz-Mazowiecki-Journalistenpreis og Ildflue-prisen for beste korte/mellomlange Dokumentarfilm fra Den Norske Dokumentarfilmfestivalen

Maiko's Dance (2015)

Drivenes' tredje film Maiko's Dance (alternativ tittel Maiko: Dancing Child) er en dokumentar om ballettdanseren Maiko Nishino. Maiko (31) har gjennom beintøff trening og hard disiplin nådd toppen av sin karriere som prima ballerina i den Norske Nasjonalballetten. Som ballettdanser har hun oppnådd mye, men drømmer om å nå enda lengre. Samtidig er Maiko er på et sted i livet hvor  hun lengter etter et barn. Filmen fanger Maiko på et brytningspunkt i livet hvor hun kjemper for å holde seg på toppen og følge egne personlige drømmer.
Dabu

Dabu (kinesisk: 大埔县; pinyin: Dàbù Xiàn) er et fylke i den kinesiske provinsen Guangdong. Det ligger innen byprefekturet Meizhou. I dette fylket ligger Qingxi-demningen.
I 1999 hadde fylket et folketall på 510 604 innbyggere.
Egil Sandberg

Yrkeskarriere

Sandberg var ved Little Norway fra 1941 til 1943, og tjenestegjorde som radiotelegrafist fra 1943 til 1945 ved de britiske Special Duties-skvadronene 138 Squadron og 161 Squadron på Tempsford. I den tiden gjennomførte han over 100 tokter. Senere var han en tjenesteperiode ved Stockholmsruten.
Fra 1947 var han sambandssjef ved Luftforsvarskommando Vestlandet, og fra 1953 avdelingssjef ved Flykommandørens stab. I 1955 gikk han over til NATO-tjeneste, før han i 1958 ble avdelingssjef i Forsvarsstaben. Senere var han avdelingssjef Luftforsvarskommando Nord-Norge fra 1964, året etter tilsvarende stilling i Luftforsvarskommando Sør-Norge, og fra 1971 til 1980 sjef for Sambandsstaben. Deretter var han generalsekretær i Én Verden fra 1981 til 1990.
Sandberg har innehatt de militære gradene sersjant (1943), fenrik (1944), løytnant (1946), kaptein (1949), major (1953) og oberstløytnant (1959). Han gjennomførte Luftforsvarets stabsskole 1952 og Forsvarets høgskole 1959.

Utmerkelser

Sandberg ble i 1990 utnevnt til ridder av 1. klasse av St. Olavs Orden for organisasjonsmessig innsats. Han ble tildelt Deltagermedaljen med rosett og Haakon VIIs 70-årsmedalje. Sandberg ble også hedret med det franske Croix de Guerre med palme, samt britiske utmerkelser.
Carina Dahl

Bakgrunn

Dahl startet yrkeskarrieren som modell og var en glamourmodell i en del år på 2000-tallet. Blant annet ble hun kåret til «Årets gatebilbabe» i 2005. I 2006 ble hun tilknyttet modellbyrået til Helene Rask. Parallelt med dette satset hun på en sangkarriere, og Stargate produserte noen sanger med henne mot slutten av 2000-årene. Hun har deltatt i Melodi Grand Prix tre ganger: i 2011 med «Guns & Boys», skrevet av Hanne Sørvaag; i 2013 med «Sleepwalking» skrevet av henne selv, Ben Adams og Søren Pagh; og i 2019 med «Hold Me Down», skrevet av Ashley Hicklin, Jeroen Swinnen, Pele Loriano, Laurell Barker og Laura Groeseneken. Dahl nådde imidlertid ikke opp i noen av finalene. 
Hun bodde fem år i Stockholm hvor hun arbeidet med det svenske plateselskapet TMC Entertainment, og ga ut debutalbumet Hot Child i 2010. Hun flyttet tilbake til Norge i 2012 og gav samme år ut sin første singel for plateselskapet daWorks Records, «NLTO (Not Like the Others)». 
Dahl er også kjent for sin deltakelse i realityserien Big Brother. Hun deltok i den andre norsk-svenske versjonen i 2006 og ble stemt ut en uke før finalen. Hun har også deltatt i TV-program som Tigerstaden på TV 2 Bliss, MasterChef på TV3 og 71 grader nord på TVNorge (2018).
Hun er datter av Morten Dahl fra heavy metal-bandet TNT.
Børsa kirke

Altertalvle

Alterbildet er fra rundt 1730 og er malt av Sigismundus Wagner. Det er montert i en tavle laget for kirken av Hans Liaklev. Motivet er nattverdens innstiftelse.

Kirkeklokker

Det er to kirkeklokker i kirka. Begge er laget av Baklandets støberi, den ene i 1908 og den andre i 1910.
Lebadea martha

Utseende

En middelsstor, slankvinget, brun sommerfugl. Forvingens ytterkant er litt inssvinget slik at vingen blir lett sigdformet. Oversiden er oransjebrun med et hvitt tverrbånd midt på begge vingepar. Utenfor dette er det halvmåneformede, hvite flekker på forvingen, svarte flekker på bakvingen. Spissen av forvingen er hvit.

Utbredelse

Arten er utbredt i Sørøst-Asia, fra India i vest til Malaya i øst.
Nils Sletbak

Familie

Sletbak var fra Sunndal, sønn av lærer Halvor Sletbak (1866–1950) og Anne Drivstuen (1858–1934).  Broren Erling (1900–99) ble lensmann i Strinda.
Nils ble i 1935 gift med skuespillerinnen Dagmar Myhrvold.
Cole Motor Car Company

Cole Motor Car Company var en tidlig bilprodusent basert i Indianapolis, Indiana. Cole biler ble bygget fra 1908 til 1925. De var kvalitetsbygget luksuriøse biler. De var pionerer i bygging av V-8 motorer.

Tidlig i år

Joseph J. Cole gjorde sitt første forsøk på å bygge en bil i 1903 i Rockford, Illinois. Sammen med sin sønn, eide han en butikk der de solgte hjul, biler, motorsykler, og selv gressklippere, og de utført også mekaniske reparasjoner. Sammen arbeidet de på en 4-sylindret touring bil som var planlagt å bli solgt under navnet Rockford. Prosjektet førte ikke fram og i stedet ble de forhandlere for Rambler biler.
I 1904 kjøpte Cole Gates-Osborne Carriage Company som snart ble omdøpt til Cole Carriage Company. Der bygde han sin første bil. Det var en buggy med høye hjul og en to-sylindret motor. Legenden ser at han glemte å montere bremsene på denne bilen og på dens første tur måtte han kjøre inntil tanken var tom.
På den tiden hadde Cole Transport Company allerede bygget rundt 3 000 biler og busser per år. Produksjonen av denne bilen begynte i det samme året, assistert av ingeniør Charles S. Crawford som senere arbeidet for Stutz. Den nye bilen ble markedsført som «Cole Solid Tire Automobile». Rundt 170 av disse høy-hjulede ble solgt før Cole bestemte seg for at denne type biler ikke hadde noen fremtid.
I juni 1909 ble Cole Carriage Company omorganisert som Cole Motor Car Company og bygde en vanlig liten bil, Cole Modell 30. I utgangspunktet hadde den en to-sylindret motor som leverte 14 Hk og 2 300 mm akselavstand. Det eneste karrosseri som ble tilbudt var en runabout med 2, 2/4, eller 4 seter til henholdsvis 725, 750, eller 775 dollar. Solid Tire Automobile var fortsatt tilgjengelig. Rundt 100 biler ble bygget.

Fire-sylindrede motorer

Ved utgangen av 1909 dukket en helt ny bil opp,modell 1910. Forvirrende, men den ble kalt serie 30 som henviste til i den nye 30 Hk fire-sylindrede motor var det likevel en logisk betegnelse. Akselavstanden hadde nå økt til 2 700; mm Det var fire åpne karosseri stiler å velge blant. Den minst dyre var Tourabout for 1 400; den andre, to touring biler og en runabout kalt «Flyer» kostet hver 1 500 dollar. Cole klarte å selge 783 biler inntil utgangen av året.
«Flyer» var også ganske vellykket i konkurranser. En av dem vant 1909 Brighton Beach - Marathon, et 24-timers-løp med 16 deltakere og to 30 Flyers, kjørt av William «Wild Bill» Endicott og Louis Edwards deltok i Massapequa Konkurranser.Endicott vant den prestisjetunge10-runders løp på138 min 4.32 sek.
Black Isle Studios

Black Isle Studios var en underavdeling i det elektroniske underholdnings-selskapet Interplay Entertainment og spesialiserte seg i utvikling av datarollespill. Black Isle Studios ble grunnlagt i 1998 og var basert i Los Angeles, California, USA. Studioet ble lagt ned i desember 2003 mens de arbeidet med Fallout 3. Flere tidligere ansatte slo seg sammen tidligere samme år og grunnla Obsidian Entertainment.
22. august 2012 gjenoppstod merkenavnet Black Isle Studios, ledet av to tidligere ansatte, Mark O'Green og Chris Taylor. Studioet arbeidet med «Prosjekt V13» frem til 2014, da også det nyoppstartede studioet måtte stenge.
Black Isle Studios og Interplay laget noen av 90-tallets mest inflytelsesrike RPG-titler gjennom Baldurs Gate og Fallout. Det første Fallout (1997) ble utviklet av Interplay av personer som etterpå gikk til Black Isle Studios. Black Isle Studios hadde likevel Fallout på listen over sine spill da de eksisterte.
Svenskjævel

Innspillingsfakta

Filmen ble spilt inn i Oslo sommeren 2013.

Handling

23-åringen Dino drømmer om et annet liv. I likhet med 80 000 andre svenske ungdommer forlater hun et land preget av massearbeidsløshet for å søke lykken i det nyrike Oslo. Det nye livet går imidlertid i baklås og hun fastner i en destruktiv rundgang av tilfeldige jobber, pengemangel og hard festing.
Når Dino brekker armen og mister jobben blir hun ansatt som husholderske i et norsk middelklassehjem. Hun blir kastet inn i et liv som er meget ulikt hennes eget. I løpet av noen klamme sommeruker havner den svenske kvinnen i midten av et triangeldrama.
Gamle Bergen hovedbrannstasjon

Den gamle hovedbrannstasjonen i Bergen ligger på Rådstuplassen 9, like ved Hagerupgården.

Historie

Den nygotiske bygningen er tegnet av arkitekt Peter Andreas Blix i 1888. Bygningen unngikk såvidt bybrannen i 1916. Bygningens hovedport ble utvidet i 1934 av arkitekt Kaspar Hassel. Fasaden på bygget er fredet av Riksantikvaren.
I 2007 flyttet Bergen brannvesen hovedbrannstasjonen til Nygårdstangen. 
I 2016 ble det besluttet å gjøre den gamle hovedbrannstasjonen om til brannmuseum.
Dallmeyer Peak

Dallmeyer Peak er et fjell, 1 105 moh, som ligger 2 nautiske mil sørvest for Steinheil Point på sørsiden av Andvord Bay, på vestkysten av Graham Land. Fjellet finnes på et argentinsk kart fra1952. Det ble navnsatt av UK Antarctic Place-Names Committee i 1960 etter John H. Dallmeyer, en engelsk (tidligere tysk) optiker som utviklet en «rettlinjet» fotografisk linse.
Oligotomidae

Utseende

Som alle spinnfotinger er de lange og slanke insekter med korte bein og store spinnkjertler på framføttene. Hodet er middelsstort og ovalt, fasettøynene runde, antennene trådformede og omtrent så lange som hode + thorax. Beina er forholdsvis lange og slanke.

Levevis

Oligotomidae kan finnes i mange ulike miljøer, fra ørken til regnskog. De lager gjerne silke-galleriene sine i sprekker i bark, bergsprekker, mellom lav eller i jorden.

Utbredelse

Familien er utbredt i tropiske områder av Asia og Australia, dessuten finnes slekten Haploembia i Sør-Europa og Afrika. Noen få arter er dessuten spredt med mennesker til Nord-Amerika.
Daniel av Sverige

Bakgrunn

Prins Daniel er sønn av tidligere sosialsjef i Sandvikens kommun Olle Westling og tidligere posttjenstemannen Ewa Westling, født Westring. Han ble født i Örebro, samme dag som hans blivende svigerfar Carl XVI Gustaf besteg den svenske trone, og ble døpt i Almby kyrka. Familien bodde til å begynne med i Björkrisvägen i bydelen Brickebacken, i Almby socken, deretter en kort tid i Falun og til slutt i Ockelbo. Han gikk på grunnskolen på Rabo skola (årskurs 1-6) og i Perslundaskolan (7-9) i Ockelbo, samt toårig sosiallinje på Hammargymnasiet i Sandviken 1989-91.
Han avtjente verneplikten som kompanibefal ved Hälsinge regemente (I 14) i Gävle. Etter militærtjenesten arbeidet han i drøyt et år innen skole og fritidshjem for barn med spesielle behov.

Prins av Sverige

Daniel møtte den svenske kronprinsessen i 2002. Den 24. februar 2009 offentliggjorde det svenske hoffet at Westling og kronprinsesse Victoria hadde inngått forlovelse. Det var før bryllupet offentlig kjent at han leide en leilighet på Drottningholms slottsområde. 
Bryllupet stod 19. juni 2010 i Storkyrkan. På bryllupsdagen ble han gitt titlene «prins av Sverige» og «hertug av Västergötland».
 Hertugtittelen tilsvarer kronprinsessens, som er hertuginne av Västergötland. Han ble også utnevnt til ridder av Serafimerordenen.
Han driver selskapet Master Training, som har to treningsstudioer i Stockholm sentrum.
Den 23. februar 2012 fødte kronprinsesse Victoria en datter, som fikk navnet Estelle Silvia Ewa Mary samt titlene prinsesse av Sverige og hertuginne af Östergötland. De fikk nok et barn den 2. mars 2016, Oscar Carl Olof, hertug av Skåne.

Våpenskjold

Daniels våpen er fastsatt av kongen og gjenspeiler Daniels status som prins av Sverige og hertug av Västergötland. Skjoldet er firedelt av et gullkors og inneholder de samme heraldiske motiver som kronprinsesse Victorias våpen som hertuginne av Västergötland.  Første og fjerde felt viser Sveriges lille riksvåpen, de tre kronene i gull på blå bunn. Andre felt viser Folkungaættens våpen, som også inngår i Sveriges store riksvåpen: en gull opprett løve lagt på tre venstre skråbjelker av sølv og på blå bunn.Västergötlands landskapsvåpen er plassert i fjerde felt. Dette viser en opprett løve i gull og svart på en venstre skrådelt bunn av motsatte farger, der det også finnes to sølv stjerner. Prinsens personlige våpen, som er utviklet på grunnlag av motiver i kommunevåpenet for Ockelbo, er plassert i et hjerteskjold. Det personlige våpenet er venstre skrådelt av et gransnitt og har en hammer. Hele skjoldet er kronet med en svensk prinsekrone som har kronring, fem synlige spisser med perler på, mellom spissene svarte «vaser» og med blå hette strødd med små gullstjerner.

Tiltaleform

Prinsen omtales som Hans Kongelige Høyhet og tiltales Deres Kongelige Høyhet.
Savoia-Marchetti S.63

Teknisk beskrivelse

Luftfartøyingeniør Alessandro Marchetti mere satt sammen tvillingsskroget i sitt fly S.55 til et bredt skrog med V-form i flottørplanet så flybåten i sideprofil kan forveksles med sin mer kjente slektningen. Det ble satt sideflottør under vingeplanet for å balansere flyet i vannet. Som S.55 var det bygd som monoplan med en meget tykk vingeprofil basert på cantileverprinsippet, oppført av ulike tresorter og bekledt med kryssfiner, lerret og duk, med mesteparten av halepartiet av stålrør og kryssfiner. S.63 flyet hadde en mer platt flykropp som til gjengjeldelse var meget bred, med toseters cockpit på babord side, og en scharff-ring for montering av maskingevær forut samt en scharff-ring akterut. Halepartiet hadde haleplan, høyderor, dobbelfinner, men hadde to sideror hvor S.55 hadde tre.
Testflygningene avslørt Marchettis dyktighet som luftfartøydesigner, men idet S.63-flyet var levert for jomfruturen den 8. september 1927, var det ikke lenge noe tvil omkring S.55 flybåten som var blitt en stor suksess. Etter kort tid ble det returnert til SIAI som begynte arbeidet med å omstille den militære flybåten for siviltrafikk. Den åpne cockpiten ble tatt bort til fordel for to separate og lukkede cockpitdomer for pilotene på babord og styrbord side. Forpartiet ble også løftet et hakk for å ha platt overflate fra nesen i skroget i møte med vingen. Det ble skåret ut to store firkantede vinduer og en rekke kuøye forut, og det rommelige skroget var delt inn i flere ulike rom, et bagasjerom forut, deretter passasjerkabinen med fem divan for ti passasjerene rundt førerrommet, siden et bagasjerom, deretter et toalettrom og radiorommet. Deretter fire drivstofftank og siden to soverom.
Etter å ha ombygd S.63-flyet for en regning på 160 000 Lira solgt SIAI det til passasjerflyselskapet Società Aerea Mediterranea (SAM). Flyet som fikk det sivile registernummeret I-AABH ble satt inn i flyruten Roma-Cagliari. Videre skjebne ikke oppgitt.
Castillos (Uruguay)

Historie

Castillos (spansk for «slott») ble grunnlagt i 19. april 1866.

Kommune

Byens ordfører (alcalde) er Raúl Servetto.

Transport

Ruta 9 forbinder Castillos med Maldonado, Rocha og Chuy.
Setesdal folkehøgskole – motorsportskulen

Setesdal folkehøgskole – motorsportskulen er en frilynt folkehøgskole i Valle i Setesdal, Aust-Agder. Skolen tar opp rundt 40 elever årlig, og eies av Stiftelsen Setesdal folkehøgskule. Det undervises i linjefag innen motorsport.
Avatar

Avatar (fra sanskrit) er i hinduismen en guds nedstigning og legemliggjøring. Gudene kan inkarneres i en kroppslig form som dyr eller menneske. 
Vishnu har minst ti avatarer og er den hinduguden som er mest kjent for dette. Vishnus tre mest berømte inkarnasjoner er Rama og Krishna, men også den menneskelige Buddha i hinduistisk tradisjon.
Nils Hertzberg (statsråd)

Biografi

Etter teologisk embedseksamen var han lærer ved Asker seminar i 1860, ordfører i Bærum i 1866, styrer og førstelærer av Hamar seminar i 1867, ekspedisjonssjef i Kirkedepartementet i 1873. Han var fra 1882 til 1884 kirkestatsråd i Selmers regjering. Regjeringsmedlemmene ble trukket for riksrett i 1884. Fra 1886 til 1891 var han stortingsmann. 
Først og fremst var Hertzberg opptatt av skole og oppdragelse. Han grunnla Norsk Skoletidende i 1869 og var redaktør for dette til 1873. Hertzberg var foregangsmann for innføring av statsstøtte til amtsskolene fra 1875.
Hertzberg  ble av kongen 4. november 1893 utnevnt til kommandør av 1. klasse av St. Olavs Orden «for fortjenstfuld embedsvirksomhed».

Familie

Han var gift med Martha Cathrina Marie Clauson (1844 -1928). De fikk barna Nils Christian Egede Hertzberg (1866) Arthur Johan Hertzberg (1870), Johan Hertzberg (1872), Jens Skjelderup Hertzberg (1877).
Melanie Klein

Kleiniansk psykoanalyse

Da Sigmund Freud og hans datter Anna Freud kom til London i 1938, var Melanie Klein godt kjent med deres arbeid og teorier. På flere punkter hadde hun avvikende synspunkter med de nyankomne kollegene fra sentral- og mellom-Europa, og de faglige uenighetene førte etter hvert til til at interesseforeningen British Psychoanalythical Society ble splittet i tre: de som fulgte Melanie Kleins lære, de som fulgte Anna Freuds teorier, og de som ikke tok side for noen av disse to linjene.
Rudolf Nilsens plass (Oslo)

Rudolf Nilsens plass er en plass på Tøyen i Oslo, omkranset av Vahls gate, Vahl skole og Heimdalsgata, like ved Botanisk hage og museum. Den 8,2 dekar store plassen er opparbeidet som park og det finnes ballbinge og kunstgressbane som er kunstisbane om vinteren.
Plassen ble i 1952 oppkalt etter forfatteren og dikteren Rudolf Nilsen, og het før det Vahls plass. På plassen står en bronsestatue av Rudolf Nilsen utført av Knut Steen, oppsatt i 1954.
Plassen omtales i sangen «Oslo In The Summertime» av den amerikanske popgruppen Of Montreal.

Historie

Plassen ble kjøpt av kommunen i 1891 med sikte på grøntanlegg og lekeplass, som ble realisert i 1927.
Ved plassen ligger leiegården Heimdalsgata 26 som var modell for Rudolf Nilsens dikt «Nr. 13». Dikteren bodde i gården hos sin far et knapt år i 1908–1909. 
Plassen ble opparbeidet som park med baner i 1999 som en del av Handlingsprogrammet Oslo indre øst. I 2005 var den nedslitt av intens bruk på 2000-tallet og ble rehabilitert med midler fra handlingsprogrammet, blant annet med ballbinge.
Cnemospathidae

Kilder

Papp, L. 1998. Families of Heleomyzoidea. I: Papp, L. og Darvas, B. (red.): Contributions to a Manual of Palaearctic Diptera. 3: 425-455. Science Herald, Budapest.
Marie Grubbe

I kulturen

Marie Grubbe har vært inspirasjonskilde til blant annet Kysse-Marie av Juliane Preisler, Steen Steensen Blichers Brudstykker af en Landsbydegns Dagbog fra 1824, J.P. Jacobsens Fru Marie Grubbe fra 1876, H.C. Andersens Hønse-Grethes Familie fra 1869, til opera av komponisten Ebbe Hamerik, Marie Grubbe, 1940, over et drama av Sven Lange fra 1905.
Nord-Trøndelag historielag

Nord-Trøndelag Historielag er et historielag i Nord-Trøndelag. Dets målsetning er å vekke interessen for og fremme kunnskapen om den lokale historien og kulturarven, og å være et bindeledd mellom lokale historielag i fylket. Laget ble grunnlagt i 1919. Det utgir årlig årbøker for Nord-Trøndelag.
Historielaget er tilsluttet Styret for Jämt-Trønderske historiedager, Nord-Trøndelag kulturvernråd, Landslaget for lokalhistorie og DIS-Nord-Trøndelag.
Hans Pavia Egede

Hans Pavia Egede er en grønlandsk politiker.
Han må ikke forveksles med den norske misjonæren Hans Egede, som misjonerte på Grønland på 1700-tallet.
Han representerte partiet Atassut fram til 2008, men varslet 21. januar at han melder seg ut av partiet, og melder seg inn i Inuit Ataqatigiit. Bakgrunnen skal endringer i koalisjonen i kommunestyret, der Siumut har brutt samarbeidet med Atassut, og startet et samarbeid med Demokraterne.
Utmeldingen betyr at Atassut ikke er representert i Nuuk kommune fra utmeldingen til de evt. gjenvinner plasser i kommunestyrevalget i april 2008. Han blir IAs femte representant i det sittende kommunestyret.
Egede har i flere perioder sittet i kommunestyret i Nuuk.
Reduksjon av insektpopulasjoner

Siden år 2000 har det være en omfattende reduksjon av antall insekter. Rundt 40 % av insektartene er truet av utryddelse. De typene som er mest berørt er maur, bier, sommerfugler, møll og veps. Selv noen arter som fluer og kakerlakker kan øke som et resultat av at andre insekter forsvinner, er den totale biomassen av insekter synkende med om lag 2,5 % per år. Fenomenet skyldes flere faktorer som blant annet habitat ødeleggelse, plantevernmidler, fremmede arter og klimaendringer.
Serveringsloven

Lov om serveringsvirksomhet (serveringsloven), av 13. juni 1997, har som formål å sikre forsvarlig drift av serveringssteder av hensyn til næringen, gjestene og samfunnet for øvrig.
Theo (band)

Historie

Theo ble opprettet i 1982 og var aktive frem til slutten av 1980-tallet. Med originalbesetningen gav de ut to kassetter med, med nye medlemmer singlen «Born to Rock» og studioalbumet The Good, the Bad, and the Ugly. Theo spilte på lokale arrangement som Kildenrock og Molandsrock, og hadde en opptreden på NRK med «Born to Rock». Bandet ble oppløst i 1989 / 1990. Det ble holdt en mimrekonsert i Arendal 27. desember 2007.
Bård Torstensen og Erlend Ottem har senere gjort suksess med nu metal-bandet Clawfinger. Geir Emanuelsen var med i Go-Go Gorilla (med Alex Rosén), Dixie Ramblers og Howlin' Pimp-O-Negros. Han spiller fortiden i surfrock bandet The Beat Tornados som han var med å starte. Harald Dose er vokalist i Dose Project Band, som har utspring i Arendal Storband.